section_heading: Zemljopis
paragraph_text: Smješteno je na lijevoj obali rijeke Save 18 km istočno od središta Zagreba, odnosno 8 km jugozapadno od Dugog Sela, i 4 km sjeverozapadno od Rugvice. Naselje je smješteno na 105 m/nv, većim dijelom uz županijsku cestu Ivanja Reka-Rugvica-Dugo Selo. Pripada Zagrebačkoj aglomeraciji, u zagrebačkoj mikroregiji Središnje Hrvatske. U sastavu je katoličke župe Uznesenja Blažene Djevice Marije - Savski Nart, dugoselskog dekanata.